De ce a fost arestat Bogdan Peșchir: Nu era doar un susținător al lui Călin Georgescu, a conceput o întreagă rețea de manipulare MOTIVARE
Judecătoria Sectorului 5 a decis arestarea preventivă a omului de afaceri Bogdan Peșchir, fiind acuzat că a orchestrat o strategie complexă pentru coruperea alegătorilor în timpul campaniei electorale, în scopul de a-i determina să voteze pentru Călin Georgescu. Conform motivării instanței, Peșchir nu era doar un susținător al candidatului, ci a conceput o întreagă rețea de manipulare, planificată cu mult timp înainte și implementată cu minuțiozitate.